सोनभद्र की समीक्षा बैठक के बाद बुधवार की शाम बनारस पहुंचे मुख्यमंत्री योगी आदित्यनाथ ने सर्किट हाउस में जनपद के अफसरों के साथ बैठक की. सीएम ने 15 से 2 अक्टूबर तक स्वच्छता सेवा पखवाड़ा बनाने का निर्देश दिया. साथ ही कहा कि शहर के कोने-कोने में इस दौरान सफाई कराई जाए. 2 अक्टूबर से काशी में कहीं भी कूड़ा और गंदगी नजर नहीं आनी चाहिए. सीएम ने परियोजनाओं को तेजी से पूरा कराने और खराब सड़कों की मरम्मत कराने के भी निर्देश दिए.